Stanovisko Komisie podľa článku 251 ods. 2 tretieho pododseku písm. c) Zmluvy o ES k pozmeňujúcim a doplňujúcim návrhom Európskeho parlamentu týkajúcim sa spoločnej pozície Rady v súvislosti s návrhom nariadenia európskeho Parlamentu a Rady o uvádzaní prípravkov na ochranu rastlín na trh, ktorým sa mení a dopĺňa návrh Komisie podľa článku 250 odseku 2 Zmluvy o ES /* KOM/2009/0145 v konečnom znení - COD 2006/0136 */





[pic] | KOMISIA EURÓPSKYCH SPOLOČENSTIEV | Brusel, 30.3.2009 KOM(2009) 145 v konečnom znení 2006/0136 (COD) STANOVISKO KOMISIE podľa článku 251 ods. 2 tretieho pododseku písm. c) Zmluvy o ES k pozmeňujúcim a doplňujúcim návrhom Európskeho parlamentu týkajúcim sa spoločnej pozície Rady v súvislosti s návrhom NARIADENIA EURÓPSKEHO PARLAMENTU A RADY o uvádzaní prípravkov na ochranu rastlín na trh, KTORÝM SA MENÍ A DOPĹŇA NÁVRH KOMISIE podľa článku 250 odseku 2 Zmluvy o ES 2006/0136 (COD) STANOVISKO KOMISIE podľa článku 251 ods. 2 tretieho pododseku písm. c) Zmluvy o ES k pozmeňujúcim a doplňujúcim návrhom Európskeho parlamentu týkajúcim sa spoločnej pozície Rady v súvislosti s návrhom NARIADENIA EURÓPSKEHO PARLAMENTU A RADY o uvádzaní prípravkov na ochranu rastlín na trh, KTORÝM SA MENÍ A DOPĹŇA NÁVRH KOMISIE podľa článku 250 odseku 2 Zmluvy o ES 1. Úvod V článku 251 ods. 2 treťom pododseku písm. c) Zmluvy o ES sa ustanovuje, že Komisia zaujme stanovisko k pozmeňujúcim a doplňujúcim návrhom Európskeho parlamentu v druhom čítaní. Stanovisko Komisie k zmenám a doplneniam navrhnutým Parlamentom je uvedené ďalej v texte. 2. Súvislosti Dátum predloženia návrhu Európskemu parlamentu a Rade (dokument KOM(2006) 388 v konečnom znení – 2006/0136/COD): | 18. júl 2006 | Dátum stanoviska Európskeho hospodárskeho a sociálneho výboru: | 31. máj 2007 | Dátum stanoviska Výboru regiónov: | 13. február 2007 | Dátum stanoviska Európskeho parlamentu, prvé čítanie: | 23. október 2007 | Dátum predloženia pozmeňujúceho a doplňujúceho návrhu: Dátum politickej dohody: | 11. marec 2008 23. jún 2008 | Dátum prijatia spoločnej pozície: | 15. september 2008 | Dátum stanoviska Európskeho parlamentu (druhé čítanie): | 13. január 2009 | 3. Účel návrhu Navrhovaným nariadením by sa nahradili existujúce právne predpisy týkajúce sa uvádzania prípravkov na ochranu rastlín na trh (smernica Rady 91/414/ES) a dôsledne zrevidovali postupy hodnotenia bezpečnosti účinných látok a prípravkov na ochranu rastlín. Navrhované nariadenie však zachováva dvojfázový postup smernice: - schvaľovanie účinných látok na úrovni EÚ, - udeľovanie povolení pre prípravky na ochranu rastlín obsahujúce schválené látky na úrovni členských štátov. V rámci zjednodušenia by sa navrhovaným nariadením zrušila aj smernica Rady 79/117/EHS, ktorou sa zakazuje uvedenie na trh a používanie prípravkov na ochranu rastlín obsahujúcich určité účinné látky. Hlavným cieľom návrhu je zachovať vysokú úroveň ochrany ľudí, zvierat a životného prostredia, znížiť administratívnu záťaž vyplývajúcu zo súčasných postupov schvaľovania a udeľovania povolení a dosiahnuť vyššiu úroveň harmonizácie. Tento návrh je potrebné vnímať ako súčasť balíka, ktorého obsahom je aj Tematická stratégia trvalo udržateľného využívania pesticídov a návrh rámcovej smernice, ktorým sa má vyplniť právna medzera v používaní pesticídov, a zároveň aj ako návrh nariadenia o zbere štatistických údajov týkajúcich sa uvádzania na trh a používania prípravkov na ochranu rastlín. 4. Stanovisko komisie k pozmeňujúcim a doplňujúcim návrhom Európskeho parlamentu Európsky parlament v druhom čítaní odhlasoval konsolidované znenie, ktoré obsahuje viacero zmien a doplnení k zneniu spoločnej pozície. Toto znenie je výsledkom rokovaní medzi Radou, Európskym parlamentom a Komisiou. Všetky zmeny a doplnenia sú predovšetkým technického charakteru a sú v súlade s hlavnými zásadami pôvodného návrhu a posilňujú ich. Komisia prijíma všetky zmeny a doplnenia prijaté Európskym parlamentom. Výsledok druhého čítania v Európskom parlamente bol veľmi uspokojivý. 5. Záver Podľa článku 250 ods. 2 Zmluvy o ES Komisia mení a dopĺňa svoj návrh, ako je uvedené v predchádzajúcich ustanoveniach.